Bachelorette

Το "**Bachelorette**" είναι τραγούδι της Ισλανδής μουσικού Μπιορκ. Κυκλοφόρησε στις 8 Δεκεμβρίου 1997 ως το δεύτερο σίνγκλ του άλμπουμ της *[[Homogenic]]* από την One Little Indian. Είναι ένα δραματικό τραγούδι, με στίχους της Μπιορκ και του Ισλανδού ποιητή Sjón, με τον οποίο συνεργάστηκε για αρκετά από τα τραγούδια της. Την παραγωγή ανέλαβε η ίδια.

Το μουσικό του βίντεο επαινέθηκε για την σουρεαλιστικότητά του και κέρδισε τη χρονιά 1998 στα MTV Video Music Awards.

## Ιστορικό
Το "Bachelorette" γράφτηκε αρχικά για την ταινία *Stealing Beauty* του Μπερνάρντο Μπερτολούτσι. Οι πρώιμοι τίτλοι του ήταν "Bertolucci" και "Shape Shifter".  Αργότερα, όμως, η Μπιορκ είτε θεωρόντας το πολύ καλό είτε πολύ προσωπικό, έστειλε φαξ στον σκηνοθέτη, λέγοντάς του ότι θα το συμπεριλάβει τελικά στο τρίτο της στούντιο άλμπουμ.

Όπως έγραψε η ίδια στην ιστοσελίδα της:«Επειδή ήθελα οι στίχοι να είναι τόσο επικοί, ζήτησα από το φίλο μου Sjón - που είναι ποιητής στην Ισλανδία - να τους γράψει. Καθίσαμε μαζί σε ένα τραπέζι κουζίνας και ήπιαμε πολύ κόκκινο κρασί και του είπα ολόκληρη την ιστορία για ώρες και μέρες και έγραψε τις λέξεις από αυτή την ιστορία».Το τραγούδι είναι συναισθηματικά φορτισμένο και θεατρικό, ακολουθώντας το θέμα του άλμπουμ των beat και των εγχόρδων, αλλά περιλαμβάνοντας και όργανα, όπως τύμπανα, τυμπάνια, κόρνα άλπεων και ακορντεόν. Η ίδια το θεωρεί ως συνέχεια του τραγουδιού "Isobel", περιγράφοντας ότι η Isobel πηγαίνει στην πόλη.

## Κυκλοφορία
Το "Bachelorette" κυκλοφόρησε στις 8 Δεκεμβρίου 1997 σε κασέτα, 12" δίσκο βινυλίου και CD. Στο Ηνωμένο Βασίλειο τρία CD έγιναν διαθέσιμα. Το πρώτο περιελάμβανε τη ραδιοφωνική εκδοχή του τραγουδιού, την εκδοχή του από τον Howie B. και δύο νέα τραγούδια ως B-sides: το "My Snare" (αργότερα "Nature Is Ancient") και το "Scary", ενώ τα άλλα δύο περιελάμβαναν ρεμίξ του τραγουδιού. Στην Ιαπωνία κυκλοφόρησε διπλό σινγκλ με τίτλο "Joga / Bachelorette" και περιελάμβανε ρεμίξ και τα μουσικά βίντεο του "Jóga" και του "Bachelorette" σε ένα ενισχυμένο CD. Το μουσικό βίντεο έγινε επίσης διαθέσιμο σε βιντεοκασέτα VHS.

Τα τρία CD και η βιντεοκασέτα κυκλοφόρησαν και μαζί ως box set στην Αμερική και το Ηνωμένο Βασίλειο. Το "Bachelorette" συμπεριλήφθηκε στο best of άλμπουμ της Μπιορκ ''Greatest Hits'' το 2002.

## Μουσικό βίντεο
μικρογραφία|229x229εσ|
Η Μπιορκ στο μουσικό βίντεο του "Bachelorette", σκηνοθετημένο από τον Michel Gondry.
Το σουρεαλιστικό μουσικό βίντεο για το "Bachelorette" σκηνοθετήθηκε από τον μακροχρόνιο συνεργάτη της Michel Gondry. Παρουσιάζει τη Μπιορκ ως τη Bachelorette, μια κοπέλα που βρίσκει ένα βιβλίο θαμμένο στον κήπο της. Αυτό αρχίζει και γράφεται μόνο του, περιγράφοντας τη ζωή της και ονομάζεται "My Story" (Η Ιστορία μου). Πηγαίνει το βιβλίο σε έναν εκδοτικό οίκο, τον "Clark Publishing" σε μια άγνωστη πόλη και αυτή και ο εκδότης ερωτεύονται. Συγχρόνως το βιβλίο γράφει για το πώς η Bachelorette βρίσκει το βιβλίο, ταξιδεύει και ερωτεύεται τον εκδότη. Το βιβλίο γίνεται απίστευτα δημοφιλές (σε μια σκηνή μέσα στο τρένο όλοι οι συνεπιβάτες της το διαβάζουν) και μετατρέπεται σε μιούζικαλ, στο οποίο η Bachelorette υποδύεται τον εαυτό της. Η ιστορία του μιούζικαλ περιγράφει μέσα και το ίδιο το μιούζικαλ, έτσι σε ένα σημείο πάνω στη σκηνή εμφανίζεται ένα μικρότερο θέατρο, με ηθοποιούς ντυμένους σαν το κοινό του θεάτρου. Αργότερα, το μικρότερο θέατρο δείχνει ξανά το μιούζικαλ, περιλαμβάνοντας ένα ακόμα μικρότερο θέατρο στη σκηνή του. Ο εκδότης, που βρίσκεται στο πραγματικό κοινό στην αρχή το απολαμβάνει, αλλά αργότερα νιώθει αηδιασμένος που βλέπει τον εαυτό του σε τόσες εκδοχές και τη χωρίζει. Αργότερα, ο χαρακτήρας του στο μιούζικαλ κάνει το ίδιο. Το βιβλίο χάνει τη δημοτικότητά του και όλοι το πετάνε. Έτσι, τα γράμματα του πρωτοτύπου αρχίζουν να σβήνουν. Εξαιτίας αυτής της έκβασης, μια αλυσίδα αντιδράσεων προκύπτει, κάνοντας τα μικρότερα θέατρα να επανέρχονται στη φύση. Τελικά, ολόκληρη η πόλη γίνεται ο κήπος που εμφανίστηκε στην αρχή. Το βιβλίο - πλέον ξεγραμμένο - θάβεται στο έδαφος ξανά και η Bachelorette καταλήγει να χορεύει στη φύση.

### Έμπνευση
Το βίντεο βασίστηκε στην αρχική ιδέα της Μπιορκ, που έβλεπε το "Bachelorette" ως συνέχεια του χαρακτήρα που περιγράφονταν στα τραγούδια "Isobel" και "Human Behaviour". Οι στίχοι του "Isobel" γράφτηκαν επίσης από τον Sjón. Όπως περιγράει ο Gondry, "ο χαρακτήρας αυτός αφήνει το δάσος και αποφασίζει να πάει στην πολή, ώστε να ζήσει μια κανονική ζωή. Προσπαθεί σκληρά αλλά δεν τα καταφέρνει και επιστρέφει πίσω στο δάσος, όπου είναι πιο χαρούμενη".

Οι κριτικές του βίντεο ήταν πολύ θετικές και κέρδισε στην κατηγορία "Best Art Direction" των MTV Video Music Awards.

## Λίστα τραγουδιών

; UK CD1
# "Bachelorette" (radio edit) – 3:37
# "My Snare" (aka "Nature is Ancient") – 3:37
# "Scary" – 2:25
# "Bachelorette" (Howie Spread Mix) – 5:49
; UK CD2
# "Bachelorette" (Mark Bell Optimism Mix) – 4:09
# "Bachelorette" (Mark Bell Zip Remix) – 4:18
# "Bachelorette" (Mark Bell Blue Remix) – 2:52
# "Bachelorette" – 5:12
; UK CD3
# "Bachelorette" (RZA Remix) – 5:49
# "Bachelorette" (Alec Empire Hypermodern Jazz Remix) – 5:49
# "Bachelorette" (Alec Empire the Ice Princess and the Killer Whale Remix) – 6:23
# "Bachelorette" (Grooverider Jeep Remix) – 9:11
; VHS single
# "Bachelorette" (music video) - 5:26

; EU CD
# "Bachelorette" (radio edit) – 3:37
# "Bachelorette" (RZA Remix) – 5:49
# "Bachelorette" (Mark Bell Optimism Mix) – 5:49
# "Bachelorette" (Mark Bell Zip Remix) – 4:18
# "Bachelorette" (Mark Bell Blue Remix) – 2:52
# "My Snare" (aka "Nature is Ancient") – 3:37
; JP Bachelorette / Jóga EP
# "Bachelorette" (radio edit) – 3:37
# "Bachelorette" (Howie Spread Mix) – 5:49
# "Bachelorette" [Mark Bell Zip Remix] – 4:18
# "Bachelorette" (Alec Empire Hypermodern Jazz Remix) – 5:49
# "Bachelorette" (Grooverider Jeep Remix) – 9:11
# "Jóga" (Buzz Water Remix) – 4:21
# "Jóga" (Alec Empire Hardcore Mix 1) – 3:02
# "Jóga" (Alec Empire Hardcore Mix 2) – 4:15
# "Jóga" (album version) – 5:09
# "Jóga" (String and Vocal Mix) – 4:25

## "My Story" by Isobel the Bachelorette
Βασισμένη στο βιβλίο του βίντεο, η Μπιορκ έγραψε και αργότερα δημοσίευσε στην ιστοσελίδα της ολόκληρη την ιστορία του βίντεο, ονομάζοντάς τη «"My Story" by Isobel the Bachelorette». Η ιστορία μπορεί να διαβαστεί εδώ.

## Τσαρτ

## Παραπομπές


Κατηγορία:Τραγούδια του 1997
Κατηγορία:Τραγούδια της Μπιορκ
Κατηγορία:Τραγούδια γραμμένα για ταινίες
Κατηγορία:Singles του 1997
Κατηγορία:Singles της One Little Indian Records